Arch Enemy

ארצ' אנמי (באנגלית: Arch Enemy, בתרגום לעברית: "אויב מושבע") היא להקת דת' מטאל מלודי מהאלמסטאד, שוודיה, שהוקמה בשנת 1995.

 ביוגרפיה 
ארצ' אנמי הוקמה במקור כאשר הלהקה קארקאס (Carcass) התפרקה, וחבריה הגיטריסט מייקל אמוט, הזמר והבסיסט יוהאן ליוה הצטרפו לגיטריסט כריסטופר אמוט ולמתופף דניאל ארלנדסון כדי לנגן שוב יחד.

הדמו הראשון של הלהקה,"Black Earth" שוחרר ב־1996. הדמו זכה להצלחה בשוודיה ויפן ורבים מחשיבים אותו לאלבום האגרסיבי ביותר של הלהקה.

ב־1998 שחררו ארצ' אנמי את האלבום "Stigmata", אל ההרכב הצטרף הבסיסט מרטין בנגטסון, כדי שהסולן והבסיסט יוהאן ליוה יוכל להתרכז בשירה בלבד. אלבום זה זכה לתשומת לב גדולה יותר מקודמו, והשיג פופולריות בארצות הברית ובאירופה.

ב־1999 הצטרף שארלי דיאנג'לו ללהקה כבאסיסט. האלבום "Burning Bridges" יצא, ומיד אחריו אלבום ההופעות החיות "Burning Japan Live 1999", אשר שווק בתחילה רק ביפן, אך למעשה שוחרר לאחר מכן בשאר העולם בשל דרישה גדולה ממעריצי הלהקה.

ב־2001 פרש יוהאן ליוה מהלהקה, והוחלף על ידי העיתונאית וסולנית הדת'-מטאל אנג'לה גוסו, שנתנה קלטת דמו לגיטריסט מייקל אמוט בשנה זו במהלך ראיון שערכה עמו. למרות שמועות שהסולנית הצטרפה ללהקה רק בשל יחסים רומנטיים עם מייקל אמוט, היא הוכיחה עצמה כסולנית טובה וייחודית בז'אנר הדת'-מטאל שלרוב מאופיין בסולנים בלבד בשל יכולות הקול הקיצוניות הדרושות.

האלבום הראשון בו אנג'לה גוסו לקחה חלק כסולנית היה "Wages Of Sin" ששוחרר לקראת סוף שנת 2001. בשנה זו השתתפה הלהקה בפסטיבל "Japan Beast Feast 2002" וניגנה לצד להקות מוכרות סלייר ומוטורהד.

האלבום "Anthems Of Rebellion" שוחרר ב־2003, בו ניסתה הלהקה לעשות שינויים בסגנונה, כמו השיר "End Of The Line" בו בנוסף לקול הדת' מטאל של אנג'לה שר קול שני בהרמוניה. בשנה לאחר מכן הוציאה לאור הלהקה את האלבום "Dead Eyes See No Future" שכלל שירים מהופעות חיות וקאברים של שירי הלהקות מגאדת' קארקאס ו-מנוור.

ביוני 2005 סיימה הלהקה את הקלטת אלבומם השישי "Doomsday Machine".
כחודש לאחר מכן, עזב הגיטריסט כריסטופר אמוט את הלהקה באופן כדי להתרכז בסיום לימודיו. הוא הוחלף על ידי פרדריק אקסון שניגן קודם בלהקות טליסמן ואופת' ועל ידי גאס ג'י מלהקות ההבי מטאל דרים איבל ופיירווינד לצורך סיבוב ההופעות בשנת 2005.

במרץ 2007 חזר הגיטריסט כריסטופר אמוט ללהקה. ב-28 בספטמבר 2009 שחררה הלהקה אלבום קאברים לשיריה משלושת אלבומיהם הראשונים - "The Root of all Evil", כשהפעם אנג'לה גוסו על תקן הסולנית במקום יוהאן ליוה. במאי 2011 יצא אלבומם הבא של ארץ' אנמי - Khaos Legions.

במרץ 2014 הכריזה הלהקה כי הסולנית אנג'לה גוסו סיימה את תפקידה בלהקה על מנת לפנות יותר זמן למשפחתה ולעסקים אחרים, אנג'לה נשארה מנהלת העסקית של הלהקה והוחלפה על ידי הסולנית הקנדית-יהודייה אליסה ווייט-גלוז, שהייתה קודם לכן חברה בלהקת המטאל "האגוניסט " מקוויבק. בנובמבר 2025 הודיעה הלהקה כי היא נפרדת מהסולנית אליסה ווייט-גלוז. ב-19 בפברואר 2026 שוחרר סינגל חדש של הלהקה, שנקרא "To the Last Breath" והציג את הסולנית החדשה, לורן הארט, לשעבר מלהקת הדת' מטאל מלודי Once Human.

 חברי הלהקה 
 מייקל אמוט - גיטרה חשמלית (1995-היום)
 שארלי דיאנג'לו - גיטרה בס (1999-היום)
 דניאל ארלנדסון - תופים (1997-1995, 1998-היום)
 ג'ואי קונספסיון - גיטרה חשמלית (2023-היום)
 לורן הארט - סולנית, גראולינג (2026 ואילך)

 חברי להקה קודמים 
 כריסטופר אמוט - גיטרה חשמלית (2005-1995, 2012-2007)
 יוהאן ליוה - סולן (2000-1995)
 מרטין בנגטסון - גיטרה בס (1998-1997)
 פיטר וילדואר - תופים (1998-1997)
 אנגלה גוסו - סולנית, גראולינג (2000-2014)
 פרדריק אקסון - גיטרה חשמלית (2007-2005)
 ניק קורדל - גיטרה חשמלית (2014-2012)
 ג'ף לומיס - גיטרה חשמלית (2023-2014)
 אליסה ווייט-גלוז - סולנית, גראולינג (2025-2014)

 דיסקוגרפיה 
שנהאלבום1996Black Earth 1998 Stigmata 1999 Burning Bridges 2001 Wages of Sin 2002 Burning Angel (מיני אלבום) 2003 Anthems of Rebellion 2004 Dead Eyes See No Future (Japanese Tour EP 2004) (מיני אלבום) 2005 Doomsday Machine 2007 Rise of the Tyrant 2007 Revolution Begins (מיני אלבום) 2009 The Root of All Evil 2011 Khaos Legions 2014 War Eternal 2015 Stolen Life (מיני אלבום) 2017 Will to Power 2018Råpunk (מיני אלבום) 2022Deceivers 2025Blood Dynasty

 קישורים חיצוניים 



 סיקור הופעת הלהקה בארץ באתר מטאליסט

 הערות שוליים 

קטגוריה:להקות דת' מטאל
קטגוריה:להקות מטאל שוודיות
קטגוריה:להקות שהוקמו בשנת 1996